שיחת ויקיפדיה:גבולות/מוסדות

message: לאחר שהתבקשתי לתרגם ערך העוסק בבי"ס לא ישראלי, העלה שמובבה בדף שיחתי את השאלה: האם יש מקום בוויקיפדיה לערך כזה? אני טענתי שכן, ואלה טיעוניי:
# קיימים בוויקיפדיה ערכים רבים מספור על בתי ספר ישראליים בולטים (וזו הרי לא ויקיפדיה הישראלית)
# לבתי ספר ותיקים חשיבות רבה עבור עשרות/מאות אלפי תלמידיהם לאורך השנים. חשיבות רבה בהרבה משל שעשועון טלוויזיה חד עונתי אשר יקבל לרוב ערך בוויקיפדיה גם כן.
# כמו תמיד, ערכים אשר מספר קוראיהם קטן לא מטרידים איש. (ואין לי ספק שקיימים ערכים בולטים בהרבה, למשל בתחומים מתקדמים בביולוגיה או על חיות נדירות כאלה או אחרות, אליהם לא נכנס אדם במשך שנים ואיש לא חושב להסיר אותם)
אשמח לשמוע את דעתם של ויקיפדים נוספים. יובל מדר 18:48, 1 ביולי 2007 (IDT)
replies: text: אם חשיבות בית הספר במדינת המקור שלו שווה לחשיבותו של בית ספר מסוים בארץ שיש לו ערך, אז יש לו מקום. דניאל ב. 18:53, 1 ביולי 2007 (IDT)
replies: text: :הכל תלוי נסיבות. יש בתי ספר שיהיה להם מקום ויש כאלה שלא. מאחר שיש מיליוני בתי ספר בעולם, לא נראה לי שצריך לכתוב על כל אחד, אלא רק על אלה שהותירו איזשהו חותם או מורשת. לגופו של בית ספר, קראתי את הערך, ולמען האמת, אני חושב שגם אם הוא היה בישראל לא בטוח שהיה לו מקום. מילא אם בו היתה מתעצבת דרכו של אתאתורכ או משהו כזה, אבל לא התרשמתי שיש צורך בערך הזה בוויקיפדיה העברית עידו 18:55, 1 ביולי 2007 (IDT)

text: :הבעיה היא שעבור אזרח ישראלי שלא שמע על ביה"ס המדובר מעודו, אני לא בטוח האם אני (או אחד הוויקיפדים האחרים) מסוגל להעריך את חשיבותו. (הערך הדל בוויקיפדיה האנגלית לא מספיק. אני מעריך שמעט חיפושים יביאו אותי לעשרות ערכים העוסקים במושגים מתמטיים מתקדמים אשר יקבלו בכל הוויקיפדיות ערכים מינימליים כיוון שמספר העוסקים בהם קטן, למרות שהם ראויים לערך ללא ספק. יובל מדר 19:13, 1 ביולי 2007 (IDT)
replies: text: ::אני מסכים עם עידו. אסור גם להתבלבל מהעובדה שלבית הספר יש בינויקי עשיר (בקרוב אולי יופיע ברשימה של קוסטלו על ערכים שקיימים בהכי הרבה שפות חוץ מעברית). מדובר פשוט בקמפיין שמריץ תלמיד/בוגר/יחצ"ן מבית הספר במסגרתו נשלחו הודעות לויקיפדים בשפות רבות. מקריאת הערך האנגלי לא נראה שיש למקום חשיבות אנציקלופדית וכך גם אמרתי לאותי יחצ"ן בדף השיחה שלי. נריה 19:15, 1 ביולי 2007 (IDT)

text: אני מסכים עם נריה ועידו. אין צורך בזה. ‏pacman • שיחה 19:34, 1 ביולי 2007 (IDT)
replies: text: :אני מציע להתחיל עם בית הספר הארו (:en:Harrow School) ו-:en:Bronx High School of Science, שהם בתי ספר נודעים. דוד שי 19:36, 1 ביולי 2007 (IDT)
replies: text: ::וגם קורדון בלו. קקון 19:45, 1 ביולי 2007 (IDT)

text: :מקריאת הדיון אני כמעט משוכנע שמדובר על זה אבל היה נחמד אם פותח הדיון היה מקשר לערך, כדי שנדע על מה מדובר. למען הסר ספק, בעיני יש חשיבות לערך שתרגמתי.  קומולוס • שיחה 19:38, 1 ביולי 2007 (IDT)
replies: text: ::דווקא לא, מדובר בזה. עידו 19:40, 1 ביולי 2007 (IDT)

text: ::במקרה שציינת מדובר בבית ספר יסודי שמכיל 1500 תלמידים. כיום רוב רובם של הערכים על בתי הספר הישראליים הם על בתי ספר תיכוניים, מה גם בערכים ביוגרפיים בדרך כלל אפילו לא מציינים את בית הספר היסודי בו למד האדם, גם אם הוא ידוע, כך שבלי קשר למיקום בית הספר אני לא בטוח שהערך ישרוד הצבעת מחיקה. בברכה, ‏DGtal‏ 19:59, 1 ביולי 2007 (IDT)
replies: text: :::אכן מדובר בערך שתרגם קומולוס. אינני מבין כלל את חשיבות הערך והצבתי תבנית חשיבות בהתאם. נריה 21:32, 1 ביולי 2007 (IDT)
replies: text: ::::אז מסתבר שהיו פניות שונות (ליובל מהתורכים, לנריה ולקומולוס מהניו זילנדים). כנראה מדובר בטרנד. עידו 21:36, 1 ביולי 2007 (IDT)
replies: text: :::::אנשים מתחילים להבין את ההשפעה של ויקי (ואת הרושם שיכולה רשימת בינוויקי לעשות). דניאל ב. 00:08, 2 ביולי 2007 (IDT)
thread_title:  בית-ספר לא ישראלי 

message: למה צריך דף נפרד? לא עדיף שהשורה וחצי הללו יאוחדו לתוך ויקיפדיה:גבולות? זה גם לא מקושר למעט שם. דורית 23:24, 27 ביוני 2008 (IDT)
thread_title: לאחד?

message: השאלה אלו מוסדות ראויים לערך אנציקלופדי נדונה בוויקיפדיה פעמים רבות (בעיקר בהצבעות מחיקה), אך טרם זכתה למענה מפורש ומוסכם. 
להלן קוים מנחים מוצעים, שנלקחו מויקיפדיה:עקרונות וקווים מנחים ליצירת ערכי אישים והותאמו. 
ישנם מספר קריטריונים שהנם ברורים מאליהם ואינטואיטיביים:
*אנציקלופדיות אחרות: אם הארגון / מוסד שאודותיו מחובר הערך מופיע באנציקלופדיה מודפסת, מכובדת ומוכרת, אזי אתם מוזמנים ואף מתבקשים לכתוב עליו ערך.
*הופעה בגוגל?: מבחן גוגל תקף גם כאן. חפשו את הארגון / מוסד בגוגל. אם הוא לא מספיק חשוב כדי להופיע בגוגל באף שפה, רוב הסיכויים הם שתתקלו להתנגדות בהוספת הערך. קחו בחשבון שיכולים להיות ארגונים ומוסדות שיופיעו בגוגל ועם זאת עדיין אינם מצדיקים ערך. מוסדות כאלה עשויים להיות מוסדות פרטיים שחשיבותם היא לבעליהם וללקוחותיהם ולא לציבור הרחב. אולם במידה שארגון או מוסד מסוקר בכתבות בעיתונים מכובדים ונפוצים בעלי אמינות, ולא כפירסום, יוכל הדבר להיות מדד (בין מדדים אחרים) לחשיבותו. 
*ויקיפדיה באנגלית: הופעת ערכים בוויקיפדיות זרות אינה מצדיקה בהכרח הופעתם בוויקיפדיה העברית. ויקיפדיה האנגלית היא מקור טוב לתרגום ערכים אולם חשוב לזכור שהרף לערכים בוויקיפדיה העברית גבוה מאשר בוויקיפדיה האנגלית. בוויקיפדיה האנגלית עוסקים רבות בערכים אזוטריים ושוליים שסביר שלא יתקבלו בוויקיפדיה העברית ויועלו להצבעת מחיקה. אם אינכם בטוחים, פנו לוויקיפד ותיק ושאלו לדעתו.
*פרסים: אם הארגון או המוסד זכו בפרס חשוב, כגון פרס ישראל, אות הנשיא למתנדב, אות זכויות האדם, אות אביר איכות השלטון, ועוד, הוא זכאי לערך.
* יחוד: יחוד עשוי להיות תנאי מקל, בנוסף על התנאים האחרים, לפירסום בויקיפדיה. ארגון או מוסד שהוא אחד מני רבים, (לדוגמה: בית ספר, בית כנסת, משרד עורכי דין, מכולת שכונתית, ועוד), אינו זכאי לערך מחמת עיסוקו. אך יוכל להיות זכאי לערך מחמת חשיבותו הציבורית, עיסוק תקשורתי בו, עיסוק משפטי בעל משמעות ציבורית בו היה מעורב, ועוד. 
זכרו: תמיד ישנם יוצאים מן הכלל! אם הארגון או המוסד  שברצונכם לכתוב עליו אינו תואם את העקרונות הללו, ואתם עדיין רוצים לכתוב עליו ערך, העלו את הנושא לדיון, ואם הארגון או המוסד אכן ראוי לערך, תהיה הסכמה של ויקיפדים נוספים בעניינו. 
טקסט זה הוא הצעה כללית בלבד ואינו מהווה בשלב זה חלק מהמדיניות הרשמית של הויקיפדיה העברית. בברכה, דני. ‏Danny-w‏ 12:49, 25 בספטמבר 2010 (IST)
thread_title:  קריטריונים לכתיבה על ארגונים ומוסדות